Seg tmuɣli-a nezmer ad d-nini d netta i d amezwaru i d-yiwehhan ɣer tmiḍrant n umyeḍres, syen ɣer da yeɛreḍ di teẓri n tsekla ad d-yessegzi aḍris aseklan d wayen akk i dyezdin ɣer-s, ama: d adlis d limarat-is, neɣ iferdisen d tudsa tasnilsant n wawalen mebla ma yettu tiɣunba i yettilin deg yal aḍris n tsekla, rnu ɣer-s idiwenniyen n yiwudam d tigawinnsen, ttilin-d imeslayen i yettuɣalen ɣer yimeslayen yellan yakkan, ama di tmetti n umdan sumata, d allus n tefyar d wawalen i yettwasnen uɣalen ɣer tira kecmen deg uḍris aseklan.